OpenLLM-France/wikimedia huggingface dataset:
# Puig Estela

Puig Estela és el nom dels següents llocs:
* Puig Estela (Girona), cim del municipi de Girona (Gironès)
* Puig Estela (Ogassa), cim dels municipis d'Ogassa i Pardines (Ripollès)
* Puig Estela (Riudaura), cim del municipi de Riudaura (Garrotxa)
* Puig Estela (Vallfogona de Ripollès), cim del municipi de Vallfogona de Ripollès (Ripollès)
* Serra de Puig d'Estela, serra dels municipis de Riudaura (Garrotxa) i Vallfogona de Ripollès (Ripollès)
# Anteosàurids

Els anteosàurids (Anteosauridae) constitueixen una família de grans dinocèfals carnívors que visqueren durant el Permià mitjà a Rússia (Doliosauriscus, Titanophoneus) i Sud-àfrica (Anteosaurus). Els gèneres russos havien sigut inclosos prèviament per Iefrémov en el grup dels britopòdids.

## Referències

* Barghusen, H.R., ­ 1975. A review of fighting adaptation in dinocephalians (Reptilia, Therapsida). Paleobiology 12:95–311.
* Boonstra, L. D. 1963, Diversity within the South African Dinocephalia. S. Afr. J. Sci. 59: 196-206.
* Carroll, R. L., 1988, Vertebrate Paleontology and Evolution, WH Freeman & Co.
* Hopson, J.A. and Barghusen, H.R., 1986, An analysis of therapsid relationships in N Hotton, III, PD MacLean, JJ Roth i EC Roth, The Ecology and Biology of Mammal-like Reptiles, Smithsonian Institution Press, pàg. 83-106
# Moamba

Moamba és una vila i posto administrativo de Moçambic, situat a la província de Maputo. En 2007 comptava amb una població de 12.862 habitants. Fou elevada a la categoria de vila l'1 de juny de 1964. Es troba a 75 kilòmetres de Maputo, a la que està enllaçada per la EN4. És un nus ferroviari del CFM Sul que enllaça amb Xinavane.

## Referències

* ↑ «Instituto Nacional de Estatística». Arxivat de l'original el 2007-12-19. [Consulta: 19 desembre 2007].
# Le Moule

Le Moule és un municipi francès, situat a Guadalupe, una regió i departament d'ultramar de França situat a les Petites Antilles. L'any 2006 tenia 21.027 habitants. Limita al nord-oest amb Petit-Canal, a l'oest amb Morne-à-l'Eau, al sud-oest amb Sainte-Anne i al sud amb Saint-François.

## Demografia

Evolució demogràfica :
| 1999 | 2006 |
| 19.501 | 21.027 |
| Des de 1962: població sense dobles comptes ||

## Administració

Llista d'alcaldes :
| Període | Identitat | Partit |
| 1989- | Gabrielle-Louis Carabin | UMP, |

## Galeria d'imatges

* Alcaldia
* Església Saint-Jean-Baptiste
* Rue Saint Jean
# Xeremétievka

«Xeremétievka» té aquests significats:
* Xeremétievka (Omsk), localitat de l'óblast d'Omsk, a Rússia
* Xeremétievka (Saràtov), localitat de l'óblast de Saràtov, a Rússia
# Suzy Menkes

Suzy Menkes va nàixer al Regne Unit i el 1960, amb 17 anys, se'n va anar a París a l'escola Esmod, on veient la seva primera desfilada de costura, de Nina Ricci va ser quan li va sorgir l'interès per la moda. A més a més de treballar de periodista, va escriure llibres al mateix temps. La seva particularitat és el seu pentinat. Viu a París i està casada, amb tres fills i tres netes, i se li ha concedit la Legió d'Honor francesa i l'Orde de l'Imperi Britànic.

## Referències

* ↑ Hero Brown, 'The fashion pack' Arxivat 2010-02-06 a Wayback Machine., handbag.com, 2005. Retrieved 12 February 2007.
* ↑ «International Herald Tribune biography (PDF)». Arxivat de l'original el 2007-09-29. [Consulta: 11 juliol 2014].
# José Rogelio Villarreal

José Rogelio Villarreal (que morí l'any 2007) va ser un militar argentí (General de Divisió) que va dirigir la J-1 Personal de l'Estat Major de l'Exèrcit de l'Argentina l'any 1976 i que va ser secretari general de la Presidència de Jorge Videla fins a desembre de 1978. Entre 1979 i 1980 va ser Cap de la Subzona 1C i Comandant del V Cos de l'Exèrcit.
Va ser l'encarregat de comunicar a Isabel Perón, el 29 de març de 1976 que les Forces Armades s'havien fet càrrec del poder polític i que ella havia estat destituïda. També li va assegurar que ella no seria afusellada, perquè la seva integritat física estava garantida per les Forces Armades.
Villarreal va ser un dels principals col·laboradors del Comandant en Cap Videla i el Cap d'Estat Major de l'Exèrcit, Roberto Viola, en la conspiració prèvia al cop d'estat.

## Referències

* ↑ http://edant.clarin.com/suplementos/zona/2002/03/31/z-00717.htm Arxivat 2016-03-03 a Wayback Machine.
* ↑ Nadie fue
* ↑ «diarioregistrado.com». Arxivat de l'original el 2015-12-08. [Consulta: 15 octubre 2015].
# Arisemus aenigmaticus

Arisemus aenigmaticus és una espècie d'insecte dípter pertanyent a la família dels psicòdids que es troba a Sud-amèrica: Costa Rica.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
# Tarascó

* «Tarascon» redirigeix aquí. Vegeu-ne altres significats a «Tarascon d'Arièja».
Tarascó (en occità Tarascon [taɾasˈku(ⁿ)]; en francès Tarascon [taʀaskɔ̃]) és un municipi francès, al departament de Boques del Roine i a la regió de Provença – Alps – Costa Blava. L'any 2003 tenia 14.000 habitants. És situada a la riba esquerra del Roine, enfront de Bellcaire, ja al Llenguadoc-Rosselló.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 9 069 | 11 320 | 10 554 | 10 830 | 10 967 | 10 774 | 11 362 | 11 968 | 12 539 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 13 229 | 13 489 | 12 454 | 11 249 | 10 409 | 9 833 | 9 314 | 9 263 | 9 023 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 8 885 | 8 972 | 8 631 | 8 299 | 8 478 | 8 496 | 7 875 | 7 781 | 7 744 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 8 637 | 10 584 | 10 365 | 10 735 | 10 826 | 12 640 | - | - | - |
| 2019 | - | - | - | - | - | - | - | - |

## Història

Situat a la riba del Roine, a la cruïlla dels camins entre Avinyó, la Camarga i el Luberon, Tarascó està encara avui dia associat a la tradició que relata l'arribada, l'any 48 de Santa Marta que venint de Palestina va alliberar la població sotmesa al càstig de la Tarasca, un terrible monstre amfibi.
Des de llavors, nombrosos pelegrins visiten la Col·legial Reial Santa Marta, construïda en el seu honor prop del castell del rei Renat. Aquest santuari, principal monument de la ciutat, conté les relíquies i la tomba de Santa Marta, a la cripta, que va ser construïda sobre l'emplaçament exacte de la seva casa.
El castell és excepcionalment ben conservat. Aquest palau, començat el 1400 per Lluís II d'Anjou i acabat pel seu fill el rei Renat, té majestuosos aspectes feudals. Dotat d'un impressionant sistema defensiu, protegeix igualment l'interior elegant d'una residència principesca.
Tartarí de Tarascó és el personatge central de diverses novel·les, escrites en francès, de l'escriptor occità Alfons Daudet. La primera novel·la va ser "Aventures prodigieuses de Tartarin de Tarascon" (1872) que va ser seguida de "Tartarin sur les Alpes" (1885) i "Port-Tarascon" (1890).

## Administració

Llista d'alcaldes :
| Període | Identitat | Partit |
| 1947-1965 | Honoré Valette | |
| 1965-1971 | Jean André | |
| 1971-1983 | Antonin Saint Michel | PS |
| 1983-2002 | Thérèse Aillaud | RPR |
| 2002-2005 | Jean Reynaud | UMP |
| 2005- | Charles Fabre | UMP |

## Fills il·lustres

* Joseph Privat de Molières (1677-1742), físic i matemàtic.
* Jean Gilles (1669-1705) compositor musical.

## Referències

* ↑ «Tarascó». Gran Enciclopèdia Catalana. Barcelona: Grup Enciclopèdia Catalana.
* ↑ «Tarascó». Esadir.. Corporació Catalana de Mitjans Audiovisuals. [Consulta: 14 novembre 2015].
# Le Morne-Rouge

Le Morne-Rouge és un municipi francès, situat a la regió de Martinica. El 2009 tenia 5.287 habitants. És el municipi més humit i fred de Martinica, es troba en un altiplà entre el Mont Pelée i Carbet Peaks.

## Demografia

Evolució demogràfica :
| 1961 | 1967 | 1974 | 1982 | 1990 | 1999 | 2006 |
| | 5.449 | 5.412 | 4.889 | 5.278 | 5.392 | 5.198 |

## Administració

Llista d'alcaldes :
| Període | Identitat | Partit |
| 1983-2008 | Pierre Petit | Osons Oser |
| 2008- | Jenny Dulys | Osons Oser |

## Indrets i monuments

* El Mont Pelée
* Calvari de Délivrande
* La Maison du Volcan
* Els Jardins Estripaut
* Plantació de Mac Intosh
* Les llàgrimes del Mont Pelée (escultura)

## Personatges il·lustres

* Pierre Petit, 1932, diputat i alcalde de Le Morne Rouge de 1983 a 2008

## Enllaços externs

* Web de Le Morne-Rouge. Arxivat 2009-10-06 a Wayback Machine.
# Joan Guiraud Rotger

Joan Guiraud Rotger (Pollença, Mallorca, 1862 - Pollença, Mallorca, 1887) vas ser un poeta i sacerdot mallorquí.
Fou ordenat de sacerdot el 1886. Més endavant seria el capellà de can Llabrés. A més de sacerdot i poeta fou també un arqueòleg afeccionat, impulsor de les escoles catòliques. Als Jocs Florals de Barcelona va obtenir un premi extraordinari i un accèssit amb els poemes La catedral gòtica i Desolació. La seva obra poètica fou publicada pòstumanent a Poesies (1888), amb un pròleg de Miquel Costa i Llobera, que fou publicat pòstumament per la Biblioteca Parroquial de Pollença. L'any 1906 va ser declarat fill il·lustre de la vila. Més endavant, s'acordà fer-li un retrat per a la galeria de fills il·lustres en l'Ajuntament de Pollença, retrat que va ser pintat per Eugène Mossgraber. El 1914 se li donà el nom de "Joan Guiraud Rotger" a un carrer de la vila de Pollença.

## Referències

* 1 2 3 «Joan Guiraud Rotger». Diccionari enciclopèdic de la literatura catalana. Barcelona: Grup Enciclopèdia Catalana.
* 1 2 «Personatges rellevants. Altres fills il·lustres». Ajuntament de Pollença. Arxivat de l'original el 29 d’agost 2018. [Consulta: 28 agost 2018].
* 1 2 Torres Velasco, Juan M. «Carrer de Joan Guiraud». Punt Informatiu de Pollença. Periòdic d'Informació Local, 23-10-2015. Arxivat de l'original el 29 d’agost 2018 [Consulta: 28 agost 2018].
* ↑ Miralles i Monserrat, Joan. Antologia de textos de les Illes Balears. Volum V. Segle XIX. Tercera part. L'Abadia de Montserrat, 2009, p. 351–356. ISBN 978-84-9883-165-8 [Consulta: 28 agost 2018].
# Suzy (pel·lícula)

* Per a altres significats, vegeu «Suzy».
Suzy és una pel·lícula dramàtica de 1936 dirigida per George Fitzmaurice i protagonitzada per Jean Harlow, Franchot Tone, i Cary Grant. La pel·lícula va ser parcialment escrita per Dorothy Parker i dirigida per George Fitzmaurice, basada en una novel·la de Herman Gorman. La cançó nominada a l'oscar, "Did I Remember?", va ser cantada per Virgínia Verrill (no surt als crèdits).

## Argument

Una noia nord-americana, Suzy, es troba a Londres el 1914. Està enamorada de l'irlandès Terry, un inventor que treballa per a una empresa d'enginyeria propietat d'un alemany. Després de casar-se, Terry és assassinat i Suzy fuig a París, on coneix l'aviador André quan la guerra està a punt de començar.

## Repartiment

* Jean Harlow: Suzy
* Franchot Tone: Terry
* Cary Grant: André
* Lewis Stone: Baró
* Benita Hume: Madame Eyrelle
* Reginald Mason: Capità Barsanges
* Inez Courtney: Maisie
* Greta Meyer: Sra. Schmidt
* David Clyde: 'Knobby'
* Christian Rub: 'Pop' Gaspard
* George Spelvin: Gaston
* Una O'Connor: La propietària
* Theodore von Eltz: El productor de revista
* Dennis Morgan: L'oficial
* Ferdinand Gottschalk (no surt als crèdits): El propietari del cafè 'Anges'

## Producció

Dorothy Parker va ser una des les destacades guionistes, i el diàleg de la primera escena és atribuït a ella. La cançó del cabaret de Harlow, "Did I Remember (To Tell You I Adored You)" de Walter Donaldson i Harold Adamson va ser batejada per la vocalista Virginia Verrill que també l'havia batejat a Reckless (1935). Grant, qui va reemplaçar Clark Gable com el tercer protagonista, també va cantar uns quants compassos de la cançó. Altres cançons, "When You Wore a Tulip and I Wore a Big Red Rose" i "Under the Bamboo Tree", no surten als crèdits però són cantades per Verrill.
Per tal de filmar les seqüències aèries, l'equip va ser arrendat a Howard Hughes i una escena va ser directament treta de Hell's Àngels (1930), que va ser la pel·lícula amb que Harlow es va obrir camí. El número de l'avió es veia clarament, incloent el caça de la Royal Aircraft Factory S.E.5, l'alemany Fokker D.VII i els caces Thomas-Morse S-4 així com un rar Sikorsky S-29-A

## Premis i nominacions
### Nominacions

* 1937. Oscar a la millor cançó original per Walter Donaldson (música) i Harold Adamson (lletra) per la cançó "Did I Remember"

## Referències

* 1 2 "Did I Remember, Lyrics." International Lyrics Playground
* ↑ «Suzy». The New York Times.
* ↑ Wollstein, Hans J. "Suzy (1936)." Arxivat 2012-09-22 a Wayback Machine. AMG Review.
* ↑ Farmer 1990, p. 84.
* ↑ Farmer 1990, pp. 15, 23.
# Joventut Lliure Alemanya

La Joventut Lliure Alemanya (en alemany: Freie Deutsche Jugend, FDJ) fou l'organització juvenil oficial a la República Democràtica Alemanya, membre del Front Nacional, i representant a la Cambra del Poble (Volkskammer). Malgrat que el seu principal objectiu era la difusió del marxisme-leninisme entre el jovent, no es concentrava únicament en aquesta tasca. Alguna d'aquestes altres activitats consistia a organitzar vacances per centenars de joves a través de l'agència Jugendtourist. Després de passar per l'Organització de Pioners Ernst Thälmann, el jovent d'Alemanya Oriental hi acostumava a ingressar. Si no ho feien, la decisió podia repercutir negativament a l'accés d'una millor educació. Els qui decidien no ingressar-hi ho acostumaven a fer-ho per qüestions religioses. La FDJ és membre de la Federació Mundial de la Joventut Democràtica.

## Història

Fou creada pel Partit Comunista d'Alemanya, l'any 1936, per aglutinar el jovent comunista davant l'ascens de Hitler al poder. L'organització, igual que d'altres d'antifeixistes, fou perseguida pel règim nazi, comportant el seu exili primer a París (1936) i després a Praga (1938). Amb la conquesta de bona part d'Europa per part dels nazis, es va veure forçada a traslladar-se a Londres. L'any 1945, després de la victòria aliada a la Segona Guerra Mundial, va adquirir un fort protagonisme a Alemanya, especialment a la part oriental que restava sota control soviètic.
Amb el naixement de la República Democràtica d'Alemanya, l'octubre de 1949, es va convertir en l'organització juvenil oficial. L'any 1946 s'integrà al Front Nacional i l'agost de 1948 ingressà a la Federació Mundial de la Joventut Democràtica (FMJD), organització internacional de joventuts comunistes. L'any 1951, a la República Federal d'Alemanya governada en aquell moment per Konrad Adenauer, es produí la seva il·legalització, juntament amb el Partit Comunista d'Alemanya. Just després, molts d'ells foren empresonants. L'11 de maig de 1952, el militant Phillip Müller fou assassinat per la policia durant una manifestació per reclamar la legalització de l'organització. Amb la reunificació d'Alemanya l'any 1990, gran part de la seva militància va abandonar l'organització. Actualment manté la reivindicació de la secessió d'Alemanya i el retorn al sistema socioeconòmic socialista. Legalment, segueix conservant l'estatus d'organització il·legalitzada malgrat que disposa d'un gran marge de maniobra. És per això, entre altres coses, que no està oficialitzada com la joventut de L'Esquerra (en alemany Die Linke) tot i que demana el vot per aquesta formació.

## Enllaços externs

* Web oficial de la FDJ (alemany)
# Arisemus ampliscapus

Arisemus ampliscapus és una espècie d'insecte dípter pertanyent a la família dels psicòdids que es troba a Sud-amèrica: Veneçuela.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Twist

«Twist» té aquests significats:
* Twist (ball), una mena de ball.
* Twist (medicina), un regulador genètic.
* Twist (banda), una banda mexicana.
* Twist (Arkansas), una localitat de l'estat d'Arkansas (Estats Units).
* Twist (Alemanya), una localitat de l'estat de Baixa Saxònia (Alemanya).
* Twist (cançó de Goldfrapp), una cançó de Goldfrapp de l'àlbum Black Cherry (2003).
* Twist (cançó de Korn), una cançó de Korn de l'àlbum Life is Peachy (1996).
* Twist (pel·lícula), pel·lícula dramàtica britànica del 2021.
* Factor de transcripció twist, tipus de proteïna
* Oliver Twist, personatge de Charles Dickens
# Leptodactylus lithonaetes

Leptodactylus lithonaetes és una espècie de granota que viu a Colòmbia, Veneçuela i, possiblement també, al Brasil.

## Referències

* Señaris, C. & Rueda, J.V. 2004. Leptodactylus lithonaetes. Llista Vermella d'Espècies Amenaçades de la UICN 2006. Consulta: 16 de gener de 2008.
# Xarxet castany

El xarxet castany (Anas castanea) és un petit ànec, que viu en zones d'aiguamoll del sud-oest i el sud-est d'Austràlia, incloent Tasmània, l'illa Cangur i les illes de l'estret de Bass.
# Bandera de Guerrero

La bandera de l'estat de Guerrero consisteix en un rectangle de color blanc amb una proporció de quatre per set entre amplada i llargada. Al centre hi ha l'escut de Guerrero, col·locat de forma que ocupi tres quartes parts de l'amplada. La bandera va ser adoptada oficialment el 25 d'octubre de 2019 en el mandat d'Héctor Astudillo Flores, i recollit a la Ley del Escudo, la Bandera y el Himno.

## Referències

* ↑ Ley de símbolos de estado de Guerrero.
* ↑ «Ley del Escudo, la Bandera y el Himno de Guerrero». Arxivat de l'original el 11 de abril de 2020. [Consulta: 31 diciembre 2017].

## Enllaços externs

* Stateflag of Guerrero (domestic use)
# Giorgio Valla

Giorgio Valla (Piacenza (Itàlia), 1447 - Venècia, 1500) era un humanista i escriptor italià del Renaixement, sobretot conegut per a la seva enciclopèdia, De expetendis et fugiendis rebus (Sobre el que cal recercar i allò de què cal fugir), la primera a ser impresa.

## Biografia

Cosí de Lorenzo Valla, va estudiar a la universitat de Nàpols i a la de Pavia. Va ensenyar retòrica a Milà, Pavia (1466- 1467 i 1475- 1476), Gènova (1476- 1479).
Havia reprès els seus cursos a Pavia quan el 1485 l'historiador Giorgio Merula, professor enèrgic i introduït a la cort i el senat de la República de Venècia, li va proposar anar a ensenyar grec a Venècia: en efecte, l'activitat diplomàtica creixent d'aquesta República amb el Llevant requeria un nombre augmentat de funcionaris lletrats.
En aquesta ciutat, Valla es va posar igualment a estudiar ciències, ja que l'atzar l'havia posat en possessió d'un manuscrit d'Arquimedes (el «còdex A», avui perdut), del qual van ser publicats alguns extractes a la seva enciclopèdia pòstuma. Va traduir igualment els elements d'Euclides al llatí i va publicar comentaris sobre Plini el Vell, Ptolemeu i Ciceró (el De oratore i el Brutus).

## Obres
### Tractats

* De orthographia (1495), Viena
* D'expedita ratione argumentandi (1498, réimpr. à Bâle en 1529) consultable sur Gallica.
* Logica (1498), Venècia. Consultable sobre Gallica - Biblioteca Nacional de França
* De simplicium natura (1528) Estrasburg: un tractat de farmacologia
* De expetendis et fugiendis rebus (1501, 40 llibres en 2 volums) Impr. Aldo Manuce, Venècia. Enciclopèdia matemàtica pòstuma.

### Comentaris, edicions crítiques i traducció

* Galeni introductorium ad medicinam Georgio Valla interprete (1491), impr. Bartholomaeus de Zanis, Venècia
* Opus magnorum moralium Aristotelis (1522), amb trad. llatina de Girardo Ruffo Vaccariensi, París. Consultable sobre Gallica - Biblioteca Nacional de França
* Juvenalis cum tribus commentariis (1485, réimpr. 1495), Venècia. Consultable sobre Gallica - Biblioteca Nacional de França
* M. Tullii Ciceronis epistolae familiares (1505), Lió. Consultable sobre Gallica - Biblioteca Nacional de França
* Pròleg al Comentari sobre Juvénal d'Antonio Mancinelli (1494), Venècia. Consultable sobre Gallica - Biblioteca Nacional de França
# Torre de Can Moragues

La torre de can Moragues, anomenada també can Sastret, és un masia fortificada situada al terme municipal de Parets del Vallès (Vallès Oriental). En concret, es troba al pla de Parets, entre la riera de Tenes i la carretera C-17 (Barcelona-Puigcerdà), i a prop del veïnat de can Pepet. És una obra protegida com a bé cultural d'interès local.

## Descripció

L'edifici té planta rectangular i, juntament amb els annexos, forma una "L". Les teulades de totes les dependències són a dos vessants. Hi ha finestres gòtiques ornamentades amb caps esculpits. Adossada hi ha una Capella dedicada als sants Cosme i Damià, a la porta de la qual, fora del barri, hi ha una ceràmica dels dos sants i una inscripció a la llinda. De tot el conjunt també cal destacar una torre de secció quadrada.
Sobre la porta d'entrada hi ha unes rajoles blanques i blaves que representen els dos sants, i a la llinda, una inscripció del 1575. Hi ha finestres gòtiques ornamentades amb caps esculpits. A tocar de la casa, al costat sud, on hi ha la portalada del pati, hi passa l'antic camí de Parets a Montmeló, a l'altra banda del qual hi ha un pou i una bassa de regadiu, i també un lledoner centenari en força mal estat. A llevant de la casa hi ha una era enrajolada.

## Història

A Can Moragues, s'hi han trobat canalitzacions d'època romana amb paviment hidràulic i és probable que hi ha hagués dependències, i fins i tot que fos una antiga vil·la de l'època imperial romana. La documentació conservada testimonia la seva existència des del 1207. La capella és de l'any 1571. Al segle xviii pertanyia al convent de l'orde dels mercedaris de Barcelona.

## Referències

* 1 2 «Torre de Can Moragues». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
* ↑ «Tabula Imperii Romani K-J».

## Enllaços externs

* Catalunya Medieval
# Les Forges (Ar Mor-Bihan)

Les Forges (en bretó Ar Govelioù) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 443 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 583 | 656 | 626 | 553 | 566 | 479 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Armel Levesque | |
| 2008- | Bruno Andre | |